Klag gelê teen 'wit man' op Malema-skietvideo | Maroela Media
Klag gelê teen 'wit man' op Malema-skietvideo
Black First Land First (BLF) het gesê hy gaan 'n strafregtelike klag aanhangig maak teen dié "wit man" wat volgens lede vir Julius Malema, leier van die EFF, 'n AK47-geweer aangegee het om af te vuur.
Maroela Media het vroeër berig beeldmateriaal het aan die lig gekom wat wys hoe Malema die vuurwapen afvuur.
Die beeldmateriaal is van die EFF se verjaardagviering dié naweek in die Oos-Kaap. Op die video kan 'n mens sien hoe Malema na die kant van die verhoog beweeg en dit lyk dan of hy verskeie rondes met die geweer afvuur.
Volgens die EFF was dit egter nie 'n regte vuurwapen nie en is geen werklike koeëls afgevuur nie. In die beeldmateriaal kan gesien word hoe Malema die vuurwapen aan 'n man oorhandig nadat hy dit afgevuur het.
Die BLF het in 'n verklaring gesê die onverantwoordelike optrede van die wit skut is so beplan om skade aan swart mense aan te rig.
"Die skare wat potensieel in gevaar was, is swart. Die bedoeling van die wit man was baie duidelik – dat skade aan swart mense gedoen moet word," lui die verklaring.
Die BLF sal Donderdag 'n klag by die Hillbrow-polisiestasie aanhangig maak. Die groep eis dat die man nie net in hegtenis geneem word nie, maar sy lisensie, indien hy oor een beskik, teruggetrek word. "Dit is 'n oorlogsgeweer."
AfriForum het vroeër strafregtelike klagte teen Malema ingedien by die Lyttelton-polisiestasie in verband met die voorval.
Marnus Kamfer, regs-en-risikobestuurder by AfriForum se afdeling vir gemeenskapsveiligheid, het gesê die klag is ingevolge art. 120 (7) van die Vuurwapenbeheerwet van 2000 aanhangig gemaak. "Volgens die artikel is dit 'n misdryf om 'n vuurwapen in 'n beboude gebied of openbare plek af te vuur sonder goeie rede om dit te doen."
Die polisie het ook intussen bevestig hy ondersoek die voorval. Die videogreep waaruit die klagte spruit, is wyd op sosiale media versprei. Dit is na bewering deur 'n polisielid opgeneem wat ook gepoog het om klagte op grond van die video teen Malema in te dien. Volgens hierdie persoon het die polisie egter geweier om die klagte te aanvaar.
Ramaphosa wil Jiba, Mrwebi ondersoek
Kla almal aan wat die wet oortree maak nie saak wit of swart nie.
Wie glo n mens nou? Een party se dit is nie n regte geweer nie n ander party se dit is en dit is die witman se skuld
Whaaaa haaaa haaaa! Nee kyk – nou het ek alles gehoor.
Wil jy nou meer!! Wonder wie het die sneller getrek!!! Belaglik!!!
Dit was sy eie security span? Hierdie klomp mense van BLF wil maar ook net ietse te se he en hulle naam genome word. Hulle hang aan die EFF soos die EFF aan die ANC hang.